open-index/open-wikipedia-markdown huggingface dataset:
Զինովի Կալիկ

**Զինովի Կալիկ** (, ), ռուս սցենարիստ և կինոռեժիսոր, խմբագիր, ֆիլմի ռեժիսոր։

## Կենսագրություն
* 1928 թվականին ավարտել է Վսևոլոդ Մեյերխոլդի անվան ստուդիան և 1931 թվականին ընդունվել Մ. Լոմոնոսովի անվան Մոսկվայի պետական համալսարանը։
* 1931-1935 թվականներին եղել է Մոսկվայի «Սոյուզկինո» ձայնագրման ստուդիայի ավագ խմբագիրը։
* 1935-1938 թվականներին Նովոսիբիրսկի կինոստուդիայի ռեժիսոր էր, նկարահանել է ոչ խաղարկային ֆիլմեր։
* 1941-1946 թվականներին եղել է «Սոյուզմուլտֆիլմ» կինոստուդիայի սցենարային բաժնի պետ։
1946 թվականից աշխատել է պայմանագրերով։

## Ֆիլմագրություն
### Սցենարի հեղինակ
* 1944 թվականին՝ Երաշտահավ (մուլտֆիլմ)
* 1945 թվականին՝ Տուն №13 (մուլտֆիլմ)
* 1945 թվականին՝ Կորած հավատարմագիրը (մուլտֆիլմ)
* 1948 թվականին՝ Հեքիաթ զինվորի մասին (մուլտֆիլմ)

## Ծանոթագրություններ

## Արտաքին հղումներ
* 
* Калик, Зиновий Маркович на сайте imdb.ru
* Калик, Зиновий Маркович в базе данных Animator.ru

Կատեգորիա:Ռուս խմբագիրներ
Կատեգորիա:Ռուս կինոռեժիսորներ
Կատեգորիա:Ռուս սցենարիստներ
Մարի Պանթես

**Մարի Պանտես** (, ), ֆրանս-շվեյցարացի դաշնակահար և երաժշտության ուսուցիչ։

## Կենսագրություն
Պանտեսը ծնվել է Օդեսայում (Ռուսական կայսրություն), ֆրանկո-լեհական ընտանիքում։ Նա դաշնամուր նվագել սովորել է Փարիզի կոնսերվատորիայում, երաժշտության մանկավարժներ Լուիզա Ագլայա Մասարդի և Անրի Ֆիսոյի մոտ։ 14 տարեկանում շահել է առաջին մրցանալը։ Որպես մենակատար հանդես է եկել եվրոպական տարբեր երկրներում, կատարել է Ֆրեդերիկ Շոպենի ստեղծագործությունները։ 1897 թվականին նա ուղեկցել է ջութակահար Ալեքսանդր Պեչնիկովին իր եվրոպական հյուրախաղերում ։

1904-1954 թվականներին ապրել է Շվեյցարիայում, աշխատել է Ժնևի կոնսերվատորիայում։ 1917 թվականին կոնսերվատորիայի կոմիտեի հետ տարբեր կարծիքների պատճառով թողել է աշխատանքն ու ամուսնու հետ  տեղափոխվել Լոզան։ Նորից Ժնև է վերադարձել 1931 թվականին։ 1904-1917 թվականներին և 1931-1951 թվականներին եղել է Ժնևի կոնսերվատորիայի պրոֆեսոր։

Նրա աշակերտներից են եղել Ջոնի Օբերը, Իզաբել Նեֆը, Ժուլիեն Ֆրանսուա Ցբինդենը։

Հիվանդության պատճառով 1951 թվականին թողել է աշխատանքն ու բուժման նպատակով մեկնել Նյու Յորք։

Մահացել է Նյու Յորքում, 1955 թվականի մարտի 11-ին, 83 տարեկան հասակում։

Հուղարկավորվել է Ժնևի Թագավորների գերեզմանատանը։

Նրա ամուսինը եղել է ջութակահար և երաժշտության ուսուցիչ Մորիս Դարիերը։

## Ծանոթագրություններ

## Արտաքին հղումներ
* Sketch of Marie Panthès on Gallica
* Claudia Schweitzer. Panthès, Marie

Կատեգորիա:Երաժիշտներ այբբենական կարգով
Կատեգորիա:Մաշկի քաղցկեղից մահացածներ
Կատեգորիա:Ֆրանսիացի դաշնակահարներ
Առանց սխալվելու իրավունքի

«**Առանց սխալվելու իրավունքի**» (), 1975 թվականի խորհրդային դետեկտիվ ֆիլմ։

## Սյուժե
Որսորդական պահատնակում հրազենից արձակված կրակոցից սպանվել է Ռոման Սելեցկին։ Սպանության մեջ մեղադրվում է երիտասարդ բանվոր Բորիս Յունուսովը։ Նրա դեմ են և՛ բոլոր ապացույցները, և՛ վկաների ցուցմունքները սակայն մեղադրյալը պնդում է, որ անմեղ է։ Դատավորը, լսելով գործը, բացահայտում է որոշ անհամապատասխանություններ։ Այժմ նա սկսում է իր հետաքննությունը, որի ընթացքում նոր փաստեր են ի հայտ գալիս Ռոման Սելեցկու կյանքի մասին և, ի վերջո, պարզվում է, որ Բորիսն անմեղ է։

## Դերերում
* Օլեգ Ժակով – *Նիկոլայ Ալեքսանդրովիչ, ժողովրդական դատավոր
* ․Նիկոլայ Մերզլիկին – *Բորիս Պավլովիչ Յունուսով, ամբաստանյալ
* Լև Պրիգունով – *Ռոման Ֆեոդորովիչ Սելեցկի
* Վլադիմիր Դրուժնիկով – *Յուրի Պետրովիչ, դատախազ
* Վիկտոր Մարկին – *փաստաբան
* Սվետլանա Ստարիկովա – *Վալենտինա Ժեմարինա
* Նինա Իլյինա – *Յուլյա Ժեմարինա, Վալյայի կրտսեր քույրը
* Յուրի Պոտյոմկին – *Վասիլի Կուրիլկո
* Ալեքսեյ Պանկին – *Անդրեյ Տրուկշին
* Վիկտոր Պերեւալով – *Գլեբ Զաուստին
* Վլադիմիր Պլոտնիկով – *Օլեգ Շեմելին
* Վլադիմիր Բալաշով – *Եգոր Սավելևիչ Տարուտա
* Վիկտոր Ֆիլիպով – *Աֆոնին, երկաթուղային
* Վալենտինա Բերեզուցկայա – * Սանկինա, վաճառողուհի
* Վլադիմիր Ֆերապոնտով – *Սերգեյ Իվանովիչ Բուխտին, ոստիկանության կապիտան
* Գարրի Դունց – *դատական ատենակալ
* Վալենտինա Ուշակովա – *Մարյա Վասիլիևնա, դատական ատենակալ
* Կոնստանտին Կուլչիցկի – *ծերունին գնացքում
* Մարինա Լոբիշևա – *Գանչուկ-Զինոչկա, քարտուղար դատարանում
* Նիկոլայ Սիմկին – *դատական փորձագետ
* Զոյա Ստեպանովա – *Մարիա Տարուտա, Անտոնի մայրը
* Եվգենի Շախ – *Տարասով, կոմերիտկազմակերպիչ
* Անդրեյ Սեմյոնով – *Անտոն Տարուտա
* Կլավդիա Խաբարովա – *Սելեցկու մայրը (լուսագրերում նշված չէ)

## Նկարահանող խումբ
* Սցենարի հեղինակ՝ Վլադիմիր Կուզնեցով
* Ռեժիսոր՝ Ալեքսանդր Ֆայնցիմեր
* Օպերատոր՝ Վալերի Վլադիմիրով
* Կոմպոզիտոր՝ Մարկ Մինկով
* Նկարիչ՝ Եվգենի Սերգանով

## Ծանոթագրություններ

## Արտաքին հղումներ
* «Без права на ошибку» на сайте «Энциклопедия отечественного кино»

Կատեգորիա:1970-ականների ռուսերեն ֆիլմեր
Կատեգորիա:1975 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային ֆիլմեր
Նախկինում ուրիշ ժամանակներ էին

**«Նախկինում ուրիշ ժամանակներ էին»** (), կինոռեժիսոր Ալեքսեյ Բալաբանովի առաջին պրոֆեսիոնալ աշխատանքը, որն այն ժամանակ աշխատում էր Սվերդլովսկի կինոստուդիայի որպես ասիստենտ։ Ֆիլմն ուսումնական աշխատանք է, որը նկարահանվել է Սցենարիստների և ռեժիսորների բարձրագույն դասընթացների ժամանակ։

Նկարահանումներն անցկացվել են Սվերդլովսկի ռեստորաններից մեկում, որտեղ բուռն եռում էր երաժշտական կյանքը։ Որպես ֆիլմի վերնագիր օգտագործվել է քաղվածք Վյաչեսլավ Բուտուսովի «Невидимка» ալբոմից «Никто мне не поверит» (թարգմ․՝ «Ոչ ոք ինձ չի հավատա»)  (1985) երգից։

## Սյուժե
Իր առաջին հիթերը կատարող Վյաչեսլավ Բուտուսովի և «Նաուտիլուս Պոմպիլիուս» խմբի ֆոնին ծավալվում են պատահական մարդկանց կենցաղային կոնֆլիկտները։

## Դերերում
* Իգոր Նեզլոբինսկի – *Իգոր
* Նադեժդա Օզերովա – *Նադյա
* Վյաչեսլավ Բուտուսով – *կամեո
* Նաստյա Պոլևա – *կամեո
* Եվգենի Գորենբուրգ – *կամեո
* Վլադիմիր Լիսենկով – *Իգորի հայրը

## Սաունդթրեք
* Նաուտիլուս Պոմպիլիուս – *Кто я?, Всего лишь быть, Никто мне не поверит Взгляд с экрана*
* Նաստյա – *Клипсо-Калипсо*

## Ծանոթագրություններ

## Արտաքին հղումներ
*  *СТВ* ալիքի կայքում
* «Նախկինում այլ ժամանակներ էին» ֆիլմը ''alekseybalabanov.ru'' կայքում

Կատեգորիա:1980-ականների ռուսերեն ֆիլմեր
Կատեգորիա:1987 ֆիլմեր
Կատեգորիա:Խորհրդային ֆիլմեր
Զորավոր Սուրբ Աստվածածին եկեղեցի (Մեխակավան)

**Մեխակավանի Զորավոր Սուրբ Աստվածածին** կամ **Սուրբ Մարիամ Աստվածածին** եկեղեցի, 2017 թվականին կառուցված հայ առաքելական եկեղեցի Արցախի Հանրապետության Հադրութի շրջանի Մեխակավան բնակավայրում, որն Ադրբեջանի կողմից հիմնահատակ ավերվել է 2021 թվականին։ Եկեղեցին գտնվել է Մեխակավանի զորամասի հարակից տարածքում, բլրի վրա։

## Պատմություն
Եկեղեցին կառուցվել է գնդերեց Սարգիս սարկավագ Աբյանի ջանքերով և բարերար Գրիգոր Մովսիսյանի միջոցներով, օծվել է 2017 թվականի հոկտեմբեր 1-ին ՀՀ ԶՈՒ հոգևոր առաջնորդ գերաշնորհ Տ. Վրթանես եպիսկոպոս Աբրահամյանի կողմից։

2020 թվականի Արցախյան երկրորդ պատերազմի ընթացքում Ադրբեջանը օկուպացրեց Մեխակավանը, որից հետո տեսանյութեր հրապարակվեցին ադրբեջանցի զինվորների կողմից Զորավոր Սուրբ Աստվածածին եկեղեցու պղծման մասին։ Այդ տեսանյութերում եկեղեցին կանգուն էր, իսկ վրայի խաչը ադրբեջանցի զինվորները կոտրում են հենց տեսանյութում։

2021 թվականի մարտ ամսին BBC-ի հրապարակած ռեպորտաժում եկեղեցին հիմնահատակ ավերված է։ Տեսանյութում ադրբեջանցիները պնդում են, որ իբր հայերն ենք քանդել այնտեղից հեռանալուց առաջ, մինչդեռ կան հակառակը ապացուցող տեսանյութեր։ BBC-ի լրագրող Ջոնահ Ֆիշերն փաստում է, որ եկեղեցին չէր կարող ոչնչացվել պատերազմի ժամանակ, քանի որ կան տեսանյութեր, որտեղ երևում է, որ երբ այստեղ եկան ադրբեջանցիներ, եկեղեցին կանգուն էր։

## Տես նաև
* Ադրբեջանի կողմից օկուպացված տարածքներ

## Ծանոթագրություններ

## Արտաքին հղումներ
* Ըստ դատախազության, Արցախում Ադրբեջանի ԶՈւ կողմից պատմամշակութային բազմաթիվ հուշակոթողներ են ոչնչացվել, վնասվել կամ պղծվել
* Քրիստոնեական եկեղեցու առեղծվածային «անհետացումը». BBC-ն՝ ադրբեջանցիների կողմից Մարիամ Աստվածածնի ավերման մասին 

Կատեգորիա:21-րդ դարի հայկական վանքեր և եկեղեցիներ
Կատեգորիա:Ադրբեջանում ոչնչացված հայկական հուշարձաններ
Կատեգորիա:Եկեղեցիներ այբբենական կարգով
Կատեգորիա:Հադրութի շրջանի վանքեր և եկեղեցիներ
Քո ճակատագրի համար

«**Քո ճակատագրի համար**» (), խորհրդային գեղարվեստական ֆիլմ, որը նկարահանվել է 1972 թվականին Օդեսայի կինոստուդիայում։

## Սյուժե
Ֆիլմը պատմում է խորհրդային աղջկա՝ Թամարա Մեդնիկովայի (Թերեզա Սավչենկո) ճակատագրի մասին։ Նա ֆրանսիացիների կողմից ազատ է արձակվել Ռավենսբրյուկ համակենտրոնացման ճամբարից։ Տարիներ անց նա դստեր հետ գալիս է իր պատմական հայրենիք՝ իմանալու իր ընտանիքի ճակատագիրը և բուժելու դստերը։

## Հետաքրքիր փաստեր
* Կինոդրամատուրգ Եվգենի Օնոպրիենկոն «Քո ճակատագրի համար» ֆիլմի սցենարում Թերեզա Սավչենկոյի դերը գրել է հատուկ իր կնոջ՝ դերասանուհի Մարգարիտա Կրինիցինայի համար։ Բայց Օդեսայի կինոստուդիայի գեղարվեստական խորհուրդը դերասանուհուն չի հաստատել դերի համար։ Այս իրադարձությունը դերասանուհին չափազանց ծանր է տարել, փորձել է թունավորվել ացետոնով (նրան ժամանակին փրկել է իր ամուսինը՝ Օնոպրիենկոն։
* Ֆիլմի պրեմիերան տեղի է ունեցել 1973թվականին մայիսի 14-ին։
* Տեսարանների մի մասը նկարահանվել է Չերկասսկի մարզի Սմելյանսկի շրջանի Սունկի գյուղում։

## Դերերում
* Ելենա Կոզելկովա – *Թերեզա Սավչենկո (Թամարա Մեդնիկովա)
* [[Լեոնիդ Դյաչկով]] – *Ֆեոդոր
* Զինաիդա Դեխտյարյովա – *Տատյանա
* [[Իրինա Սանպիտեր]] – *Մարի Լուիզ
* Ալեքսանդր Գորբատով – *Ֆեդչենկո
* [[Վլադիմիր Օլեքսեենկո]] – *Օխրիմ
* Յուրի Գորոբեց – *Մատվեյ
* [[Վյաչեսլավ Ժարիկով]] – *Վոլոդյա
* Նատալյա Սանկո – *Վերկա
* Օ․ Ալեքսեևա – *Կատյա
* Վարվառա Կարգինովա – *Շանիյաթ
* [[Բեքսոլթան Տուլատով]] – *Չերմեն
* Վիտալի Դորոշենկո – *Յուրի Գավրիլովիչ
* [[Նեոնիլա Գնեպովսկայա]] – *Դարյա Սեմյոնովնա
* Պ. Կոբրժիցկի – *ոստիկան
* [[Նատալյա Վասաժենկո]] – *բուժքույր Նատաշա (լուսագրերում աղջկա ազգանունը նշված է)
* Պյոտր Արժանով – *էպիզոդ
* [[Վալենտինա Իվաշովա]] – *էպիզոդ

## Նկարահանող խումբ
* Սցենարի հեղինակ՝ Եվգենի Օնոպրիենկո 
* Բեմադրող ռեժիսոր՝ Տիմուր Զոլոև 
* Բեմադրող օպերատոր՝ Ֆեոդոր Սիլչենկո 
* Բեմադրող նկարիչ՝ Մուսա Պանաևա 
* Կոմպոզիտոր՝ Միրոսլավ Սկորիկ 
* Հնչյունային օպերատոր՝ Վ. Ֆրոլկով 
* Ռեժիսոր՝ Ն. Մանն
* Օպերատոր՝ Ե. Կոզինսկի
* Զգեստների նկարիչ՝ Ն. Շևչենկո
* Գրիմ՝ Զ. Գուբինա
* Մոնտաժող՝ Էտնա Մայսկայա
*  Խմբագիր՝ Լ. Դոնեց
* Հնչում է ուկրաինական ռադիոյի նվագախմբի երաժշտությունը, դիրիժոր՝ Վ. Գնեդաշ
* Տնօրեն՝ Լ. Վոլչկով

## Մրցանակներ
* 1973 - Ելենա Կոզելկովայի մրցանակ Ալմաթիի 6-րդ համամիութենական կինոփառատոնում «Մրցանակներ դերասանական աշխատանքի համար» անվանակարգում
* 1973 - Երկրորդ մրցանակ Երկրորդ պլանի կնոջ դերակատարման համար (Զինաիդա Դեխտյարյովա) Ալմաթիի 6-րդ համամիութենական կինոփառատոնում

## Ծանոթագրություններ

## Արտաքին հղումներ
* 
*   Օդեսայի կինոստուդիայի պաշտոնական կայքում

Կատեգորիա:1970-ականների ռուսերեն ֆիլմեր
Կատեգորիա:1972 ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Աստղային տղան

**«Աստղային տղան»** (), խորհրդային ֆիլմ-ներկայացում, որը նկարահանվել է Օսկար Ուայլդի ստեղծագործությունների՝ «Աստղային տղան» և «Ինֆանտայի ծննդյան օրը» և այլ հեքիաթների հիման վրա։ Հեռուստատեսային պրեմիերան տեղի է ունեցել 1958 թվականի հունվարի 10-ին, կինոյում՝ նույն թվականի հունիսի 11-ին։

## Սյուժե
Մի օր աղքատ փայտահատը գտնում է աստղեր ասեղնագործված թիկնոցի մեջ փաթաթված երեխայի։ Անցնում է տասը տարի։ Երեխան դառնում է շատ գեղեցիկ տղա։ Բայց գեղեցկությունը նրան բարի չի դարձնում, ընդհակառակը, տղան մեծացել է հպարտ ու դաժան։ Նույնիսկ իր մորը, որը տարիներ շարունակ փնտրում էր նրան, և այդ պատճառով նրա մոտ է գալիս մուրացկանի տեսքով, նա հրում է և վիրավորում։ Այդ դաժանության համար նա պատժվում է՝ դառնալով տգեղ։ Բայց ճակատագիրը նրան հնարավորություն է տալիս շտկել իր սխալները։ Մորը գտնելու և նրանից ներողություն խնդրելու համար նա անցնում է երկար ճանապարհ։ Իր մեջ բարություն ու կարեկցանք դաստիարակելով՝ նա գտնում է մորը։ Իսկ գեղեցկությունը վերադարձվում է նրան։

## Դերերում
* Մարիա Վինոգրադովա – *Աստղային տղա
* [[Սերգեյ Գոլովանով]] – *փայտահատ
* Ելիզավետա Կուզյուրինա – *փայտահատի կինը
* Նինա Գրեբեշկովա – *փայտահատի դուստրը
* Ելենա Կորոլյովա – *փայտի որդին
* Վովա Գուսկով – *փայտահատի որդին
* Միխայիլ Տրոյանովսկի – *փայտահատի հարևանը
* Աֆանասի Կոչետկով – *չար կախարդ
* Մարիա Կրեմնյովա – *մուրացկան
* Բ. Վինոգրադով – *մուրացիկ
* Նադեժդա Ռումյանցևա – *Անտառային տղա
* [[Նինա Կրաչկովսկայա]] – *Փոքրիկ տիրուհի
* Տատյանա Գուրեցկայա – *Փոքրիկ տիրուհու մորաքույրը
* Ալեքսեյ Դոբրոնրավով – *սուրհանդակ ամրոցից
* Էմմանուիլ Գելլեր – *1-ին պահնորդ
* Նիկոլայ Սկորոբոգատով – *2-րդ պահնորդ

## Նկարահանման խումբ
* Սցենարի հեղինակներ՝ Յուրի Դավիդով, Նինա Դավիդով
* Ռեժիսորներ՝ Անատոլի Դուդորով, Եվգենի Զիլբերշտեյն
* Օպերատորներ՝ Մարկ Դյատլով
* Բեմադրող նկարիչ՝ Եվգենի Չեռնյաև
* Կոմպոզիտոր՝ Նիկոլայ Տիմոֆեև

## Ծանոթագրություններ

Կատեգորիա:1950-ականների ռուսերեն ֆիլմեր
Կատեգորիա:1958 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային ֆիլմեր
Հեռագիրը (ֆիլմ, 1957)

**«Հեռագիրը»** (), 1957 թվականի խորհրդային կարճամետրաժ գեղարվեստական ֆիլմ, որը նկարահանել է ռեժիսոր Գեորգի Շչերբակովը Կոնստանտին Պաուստովսկու համանուն պատմվածքի մոտիվներով «Մոսֆիլմ» կինոստուդիայում։

## Սյուժե
1938 թվական։ Զաբորիե հեռավոր գյուղում ապրում է ռուսաց լեզվի և գրականության տարեց ուսուցչուհի Եկատերինա Պետրովնա Պոժալոստինան։  Նրա դուստրը՝ Նաստյան, ապրում և աշխատում է Լենինգրադում՝ Նկարիչների միությունում։ Մի անգամ Եկատերինա Պետրովնան նամակ է գրում դստերը՝ խնդրելով գալ, բայց Նաստյան մեծ զբաղվածության պատճառով չի գալիս մոր մոտ։

Մի անգամ գյուղացի ծերունի Տիխոնը, որը հոգ է տանում ծանր հիվանդ Եկատերինա Պետրովնայի մասի, Նաստյային հեռագիր է ուղարկում, որտեղ ասվում է, որ տարեց ուսուցչուհին մահանում է։ Նաստյան անմիջապես մեկնում է Զաբորիե։ Տիխոնը գնում է փոստ և գրում է Նաստյայի անունից հեռագիր է ուղարկում Եկատերինա Պետրովնային, բայց կինը անմիջապես գլխի է ընկնում, որ հեռագիրն իր դուստրը չի գրել։

Նաստյան ուշ է գալիս գյուղ. տարեց ուսուցչուհին արդեն մահացել էր։

## Դերերում
* Վերա Պոպովա – *Եկատերինա Պետրովնա Պոժալոստինա, թոշակի անցած ռուսաց լեզվի և գրականության ուսուցչուհի
* [[Լիդիա Սմիրնովա]] – *Անաստասիա Սեմյոնովնա Նիկոլաևա (Նաստյա), Եկատերինա Պետրովնայի դուստրը
* Նիկոլայ Սերգեև – *Տիխոն Իվանովիչ
* [[Գենադի Յուխտին]] – *Տիմոֆեև, քանդակագործ
* Նինա Գուլյաևա – *Մանյուշկա
* [[Ալլա Բուդնիցկայա]] – *Նաստյան պատանեկան տարիներին (լուսագրերում նշված չէ)
* Սվետլանա Կոնովալովա – *գյուղական բժիշկ (լուսագրերում նշված չէ)
* [[Անատոլի Չեմոդուրով]] – *Վասիլի Իվանովիչ, փոստի ղեկավար (լուսագրերում նշված չէ)
* Մարգարիտա Ժարովա – *կին փոստում (լուսագրերում նշված չէ)
* [[Ելենա Մաքսիմովա]] – *հավաքարար ցուցահանդեսում (լուսագրերում նշված չէ)

## Ծանոթագրություններ

Կատեգորիա:Խորհրդային ֆիլմեր
Կատեգորիա:1957 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Պատմություն մոր մասին

**«Պատմություն մոր մասին»** (), խորհրդային ֆիլմ, որը նկարահանել է ռեժիսոր Ալեքսանդր Կարպովը։ Էկրան է բարձրացել 1963 թվականին։ Համարվում է ղազախական կինեմատոգրաֆիայի լավագույն աշխատանքներից մեկը։

## Սյուժե
Ֆիլմը պատմում է պատերազմի ժամանակ որդուն կորցրած մոր պատմությունը։ Գործողությունները ծավալվում են Հայրենական մեծ պատերազմի ժամանակ։ Մայրն անգրագետ է, չի կարողանում ոչ կարդալ, ոչ գրել, բայց քանի որ իրադարձությունների մասին տեղյակ լինելու միակ հնարավորությունը ռազմաճակատից նամակների սպասումն ու ընթերցումն է, սովորում է գրագիտություն և փոստատար է դառնում։ Մեկ անգամ չէ, որ նա ստիպված է լինում ողբերգական լուրեր բերել այլ ընտանիքներ, և նա իր վրա է վերցնում մայրերին կարեկցելու բեռը՝ հասկանալով նրանց վիշտը և փորձելով թեթևացնել այն։

## Մրցանակներ
Ֆիլմը ստացել է Ղազախական ԽՍՀ պետական մրցանակ։ Գլխավոր դերակատար Ամինա Ումուրզակովան կնոջ լավագույն դերակատարման համար արժանացել է Առաջին համամիութենական կինոփառատոնի մրցանակի, 1964 թվականին Կարլովի Վարիի միջազգային կինոփառատոնի պատվավոր դիպլոմի և Ղազախական ԽՍՀ Կ․ Բայսեիտովայի անվան պետական մրցանակի 1967 թվականին։

## Դերասանական կազմ
* Ամինա Ումուրզակովա
* Մուրատբեկ Ամերժանով
* Սերկե Կոժամկուլով
* Բիկեն Ռիմովա
* Կանաբեկ Բայսեիտով

## Նկարահանող խումբ
* Ռեժիսոր՝ Ալեքսանդր Կարպով
* Սցենարիստներ՝ Ալեքսանդր Սացկի, Ժումաբայ Տաշենով
* Օպերատոր՝ Ասխատ Աշրապով
* Կոմպոզիտոր՝ Անատոլի Բիչկով

## Ծանոթագրություններ

## Արտաքին հղումներ
* «Сказ о матери» — фильм-легенда
* Информация о фильме «Сказ о матери» на сайте КИНО-ТЕАТР

Կատեգորիա:1960-ականների ռուսերեն ֆիլմեր
Կատեգորիա:1963 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Գարունը Օդերի ափին

**«Գարունը Օդերի ափին»** (), խորհրդային գեղարվեստական ֆիլմ, որը նկարահանել է ռեժիսոր Լեոն Սահակովը 1967 թվականին Էմանուել Կազակևիչի համանուն վեպի մոտիվներով։

## Սյուժե
Ֆիլմի գործողությունները տեղի են ունենում Գերմանիայում Հայրենական մեծ պատերազմի վերջին ամիսներին։ Մայոր Լյուբենցովը հանդիպում է զինվորական բժիշկ Տանյա Կոլցովային, որի հետ նախկինում՝ 1941 թվականին, նրանք միասին դուրս են եկել շրջափակումից։ Դրանից հետո նրանց ճանապարհները բաժանվել են։ Եվ 1945 թվականի ապրիլին՝ Օդերի մարտանցման ժամանակ, նրանք կրկին միասին են։...

Ֆիլմը նկարահանվել է Կալինինգրադի շրջանում (նախկին Արևելյան Պրուսիայի մի մասը (Ostpreußen), Օտրադնոե գյուղում (Karmitten):

## Դերերում
* Անատոլի Կուզնեցով – *մայոր Սերգեյ Լուբենցով
* [[Անատոլի Գրաչով]] – *Չոխով
* Լուդմիլա Չուրսինա – *Տանյա Կոլցովա
* [[Գեորգի Ժժենով]] – *Պետրովիչ
* Յուրի Սոլոմին – *կապիտան Ալեքսանդր Մեշչերսկի
* [[Պյոտր Շչերբակով]] – *գեներալ Սիզոկրիլով
* Վլադիսլավ Ստրժելչիկ – *գնդապետ Սեմյոն Կրասիկով
* [[Ալեքսանդր Սմիռնով (դերասան)|Ալեքսանդր Սմիրնով]] – *շտաբի գեներալ
* Վիկտոր Օտիսկո – *Սլիվենկո
* [[Նիկիտա Աստախով]] 
* [[Վալենտինա Վլադիմիրովա]] – *բուժքույր
* Լարիսա Վիկկել – *բուժքույր
* [[Դմիտրի Մասանով]] – *մարշալ Ժուկով
* Գենադի Յուդին – *Սերեդա
* [[Հենրիկաս Կուրաուսկաս]] – *Պլոտնիկով
* Իրակլի Խիզանիշվիլի, Վլադիմիր Պրոտասենկո, Վիկտոր Կոմիսարով – *Չոխովի վաշտի մարտիկներ
* [[Լեոնիդ Կանևսկի]] – *հետախույզ Հովհաննիսյան
* Գենադի Բոյցով, Վալերի Վինոգրադով, Անատոլի Կուչերենկո, Յուրի Սոսնին – *հետախույզներ
* [[Նիկոլայ Պոգոդին]] – *Եգոր, ավտովարորդ
* Վսեվոլոդ Կուզնեցով – *[[Մարտին Բորման]]
* [[Լեոնաս Ցյունիս]] – *Գեբելս
* Պաուլ Բերնդտ – *Արթուր Աքսման
* [[Վյաչեսլավ Գոստինսկի]] – *Ֆեգելյայն
* Բրունո Օյա – *Գյունշե
* [[Մարտին Հելլբերգ]] – *դիվիզիայի հրամանատար
* Իվան Եկանտերինիչև – ''զինվոր (լուսագրերում նշված չէ)

## Նկարահանող խումբ
* Սցենարի հեղինակ՝ Նիկոլայ Ֆիգուրովսկի, Լեոն Սահակով
* Ռեժիսոր՝ Լեոն Սահակով, Վ. Դոստալ
* Օպերատոր՝ Վալերի Վլադիմիրով, Վ. Ֆրիդկին
* Կոմպոզիտոր՝ Էդուարդ Կոլմանովսկի
* Նկարիչ՝ Պյոտր Պաշկևիչ
* Ձայնը՝ Առնոլդ Շարգորոդսկի
* Դիրիժոր՝ Յուրի Սիլանտև
* Երգերի տեքստի հեղինակ՝ Կոնստանտին Վանշենկին
* Խմբագիր՝ Ա. Պուդալով
* Նկարիչ-գրիմարարներ՝ Վ. Ֆետիսով, Վ. Ժելմանով
* Կոստյումների նկարիչ՝ Վ. Կիսիլյովա
* Մոնտաժող՝ Ռ. Նովիկովա
* Համակցված նկարահանումներ՝․
** Օպերատոր՝ Գրիգորի Այզենբերգ
** Նկարիչներ՝ Յուրի Չեքմարյով, Էդուարդ Մալիկով
* Խորհրդատուներ՝ գեներալ-գնդապետ Ս. Շտեմենկո, Հ. Բրաուն
* Տնօրեններ՝ Ն. Իվանով, Վ. Ֆրիդման

## Տեխնիկական տվյալներ
* Լայն էկրան
* Սև-սպիտակ
* 2799 մետր
* 102 րոպե

## Ծանոթագրություններ

## Արտաքին հղումներ
* Обзор Ֆիլմի մասին vObzor.com կայքում
* Ֆիլմը  «Մոսֆիլմի» օնլայն կինոթատրոնում

Կատեգորիա:1960-ականների ռուսերեն ֆիլմեր
Կատեգորիա:1967 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր Հայրենական մեծ պատերազմի մասին
Կատեգորիա:Ֆիլմեր, որոնց գործողությունները տեղի են ունենում 1940-ականներին
Կատեգորիա:1960-ականների խորհրդային ֆիլմեր
Կատեգորիա:Խորհրդային ֆիլմեր Երկրորդ համաշխարհային պատերազմի մասին
Էներգիայի այլընտրանքային խթանման կենտրոն

**Էներգիայի այլընտրանքային խթանման կենտրոն** (Nepali: वैकल्पिक ऊर्जा प्रवर्द्धन केन्द्र, Vaikalpik Urja Pravardhan Kendra) ինքնուրույն գործող պետական հաստատություն, որը ստեղծվել է Նեպալի կառավարության կողմից՝ վերականգնվող էներգիայի տեխնոլոգիաների ժողովրդականացման և օգտագործման, գյուղացիության կենսամակարդակի բարձրացման, շրջակա միջավայրի պահպանման և վերականգնվող էներգիայի առևտրային արդյունաբերության զարգացման նպատակով։ Այն ղեկավարում է ինը անդամից բաղկացած խորհուրդը, որոնք ներկայացնում են կառավարական, ոչ կառավարական, արդյունաբերական և ֆինանսական հատվածները։ AEPC-ը հիմնադրվել է 1996 թվականի նոյեմբերի 3-ին, Նեպալի նախկին կառավարության Գիտության և տեխնոլոգիայի նախարարության կողմից։ Ներկայումս այն գտնվում է Էներգետիկայի, ջրային ռեսուրսների և ոռոգման նախարարության ենթակայության տակ։

Ըստ The Guardian-ի՝ արեգակնային համակարգում օգտագործվում են պղնձե ինդիումային, գալիումային, սելենիդային արևային բջիջներ (CIGS), որոնք կապված են առաձգական հյուսվածքի հետ։ Համակցված նյութի ուժը կարող է գլորվել և դուրս գալ, և այս պրոցեսը կարող է տեղի ունենալ լիարժեք օպերացիայի մեջ տեղակայվելուց րոպեներ անց։ Դա նման է մի տուփի մեջ պարունակվող միկրոհամակարգի։ Այն իր մեջ ունի բոլոր այն բաղադրիչները, որոնք անհրաժեշտ է 24-ժամյա միկրոհամակարգ գործարկման համար»։

## Ծանոթագրություններ

## Արտաքին հղումներ
Միկրոէլեկտրակայաններ Նեպալում

Կատեգորիա:Նեպալ
Կարանտին (ֆիլմ)

**«Կարանտին»** (), խորհրդային կինոկատակերգություն երիտասարդ ընտանիքի խնդիրների մասին։ Նկարահանել է ռեժիսոր Իլյա Ֆրեզը։

## Սյուժե
Մանկապարտեզում, ուր հաճախում է հնգամյա Մաշան, կարանտին են հայտարարել։ Բոլոր մեծահասակները զբաղված են աշխատանքով՝ և՛ ծնողները, և՛ տատիկն ու պապիկ, և նույնիսկ մեծ տատիկն ու մեծ պապիկը։ Հետևաբար Մաշան պետք է սպասի մինչև ծնողները կվերադառնան աշխատանքից՝ այդ ժամանակամիջոցն անցկացնում է հարազատների, ընկերների, գործընկերների և պատահական ծանոթների մոտ, շատ նոր բաներ է սովորում ամենատարբեր մարդկանց մասին՝ ընտանի կենդանիների շրջանում ապրող կրկեսի ծերացած գանձապահի, ջրով ու ցորենի հատիկներով սննդակարգ պահպանող երիտասարդ դերձակի, ակադեմիկոսների, գրականագետների, ուսանող-դռնապանների և այլոց մասին։

## Դերերում
* Այլիկա Կրեմեր – *Մաշա
* Եվգենյա Սիմոնովա – *մայր
* Յուրի Դուվանով – *հայր
* Սվետլանա Նեմոլյաևա – *տատ
* Յուրի Բոգատիրյով – *պապ
* Տատյանա Պելտցեր – *նախատատ
* Պավել Կադոչնիկով – *նախապապ
* Ալեքսանդր Պաշուտին – *տատի գործընկերը
* Լիդիա Ֆեդոսեևա-Շուկշինա – *կրկեսի գանձապահ
* Ելենա Սոլովեյ – *Ֆյոկլա
* Նինա Արխիպովա – *մորաքույր Պոլինա
* Լյուբով Սոկոլովա – *հորաքույր։ Կատյա
* Վլադիմիր Անտոնիկ – *Ասպիդով
* Եվգենի Կարելսկիխ – *Ասպիդովի ընկերը
* Մարիա Սկվորցովա – *դայակ
* Զինաիդա Նարիշկինա – *«Շապոկլյակ»
* Սերգեյ Պլոտնիկով – *[[Լև Տոլստոյ]]ը Մաշայի երազում
* Իվան Ռիժով – *Պետրովիչ
* Դմիտրի Պոլոնսկի – *ուսանող-դռնապան
* Մարինա Յակովլևա – *տղայի մայրը
* Անտոն Գրիբկով – ''Դիմա, Մաշայի ընկերը

## Ֆիլմի ստեղծողներ
* Ռեժիսոր՝ Իլյա Ֆրեզ
* Սցենարիստ՝ Գալինա Շչերբակովա
* Օպերատոր՝ Անդրեյ Կիրիլով
* Կոմպոզիտոր՝ Ալեքսեյ Ռիբնիկով
* Բանաստեղծությունների հեղինակ՝ Յուրի Էնտին
* Նկարիչ՝ Օլգա Կրավչենյա
* Դիրիժոր՝ Յուրի Սերեբրյակով

## Մրցանակներ
* Այլիկա Կրեմեր - մրցանակ կնոջ լավագույն դերակատարման համար Գաբրովոյի հումորի և երգիծանքի միջազգային կինոփառատոնում (1983),
* «Ոսկե սարահարթ» մանկական ֆիլմերի միջազգային կինոփառատոնի մրցանակ, որն անցկացվում է  Ավելինոյի նեոռեալիստական կինոյի փառատոնի շրջանակներում (1984)։

## Ծանոթագրություններ

## Արտաքին հղումներ
* «Կարանտին» (1983)

Կատեգորիա:1980-ականների ռուսերեն ֆիլմեր
Կատեգորիա:1983 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մանկական ֆիլմեր
Կատեգորիա:Խորհրդային կինոկատակերգություններ
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Կատեգորիա:1980-ականների խորհրդային ֆիլմեր
Լուկա Անտոնիո Բիստեգա

**Լուկա Անտոնիո Բիստեգա** ( կամ **Լուկա Բեստեգա**, ), կվադրատուրայի իտալացի նկարիչ, առավել ակտիվ գործունեություն է ծավալել Բոլոնյայում, Իտալիայում։

## Կենսագրություն
Սկզբնապես պարապել է քիչ հայտնի նկարիչ Բարլամո Կաստելինիի հետ, բայց շուտով տեղափոխվել է Ջիակոմո Անտոնիո Մաննինիի և Մարկանտոնիո Կիարինիի թիմի հետ աշխատելու։ 1702-1705 թվականներին նա նկարազարդել է ընդարձակ սրահ և տարբեր սենյակներ Բրեշիայի Պալացցո Մարտինեինում։ Նա վերադարձել է Բոլոնյա, որտեղ աշխատանքի է անցել Կազա Ագուչիում։ 1706 թվականին Գաետանո Բերտուցիի հետ նա նկարազարդել է Ֆաենզայի Պադրի Կամլդոլեսիի եկեղեցին։ Պյաչենցայում նա նկարել է Մարկանտոնիո Ֆրանչեսկինիի և Լուիջի Կուաինիի հետ։ Ֆրանչեսկո Մոնտիի հետ միասին նա պատկերազարդել է Սանտա Մադալենա եկեղեցու հիմնական աղոթատեղին, այնուհետև` սկսելով Ջիակոմո Բոնիի հետ և Ջիաչինտո Գարոֆալինիի հետ ավարտելով` պատկերազարդել են Սելեստինի եկեղեցին։ Բոնիի հետ նա կվադրատուրա է նկարել Սան Բերնարդինո դել Լավինոյի համար։ Գարոֆալիննի հետ նա նկարել է «Վեներայի շոյող սերը» որմնանկարը Կասա Գիսիլիերի համար։ Ջիոսեֆո Ռոլիի հետ նա նկարել է Կարիտայի վանքում։ Նա Ֆորտիկո դի սան Լուկա աղոթատեղիներից մեկի համար նկարել է կվադրատուրա. կերպարային նկարիչ Ջիոսեֆո Մացոնին նկարել է «Աստվածամայրը ներկայացնում է մանուկ Հիսուսին Սիմեոն ծերունուն» աշխատանքը։ Կերպարային նկարիչ Գարոֆալինիիի հետ նա նկարազարդել է Սան Տոմասո դել Մերկատոյի աղոթատեղին Բոլոնյայում։ Մադոնա դի Գալիերա եկեղեցու հիմնական աղոթատեղին նա նկարազարդել է Ջուզեպե Մարկեսիի հետ։ Նրա այլ աշխատանքներն առկա են Իմոլայում, Ֆորլիում, Ռավեննայում և Ֆանոյում։

Առաստաղ պատկերազարդող շատ այլ նկարիչների պես Լուկան ևս մի քանի անգամ դաժանաբար ընկել է փայտամածից։ Ընկնելու ժամանակ նա կաթված է ստացել, ինչից էլ մահացել է։ Նրա որդին` Ջուզեպեն, նույնպես նկարիչ էր։

## Ծանոթագրություններ

Կատեգորիա:Իտալացի նկարիչներ
Կատեգորիա:Կաթվածից մահացածներ
Կենդանիների ձմեռանոցը

**«Կենդանիների ձմեռանոցը»** (), 1981 թվականի խորհրդային նկարված մուլտֆիլմ։ Ստեղծվել է ռուսական ժողովրդական համանուն հեքիաթի հիման վրա։

## Սյուժե
Ցուլը գնում է անտառով, և ոչխարը հարցնում է, թե ուր է գնում նա։ Ցուլը պատասխանում է, որ փախչում է ձմռանից և փնտրում է գարուն։ Ոչխարը, որը նույն նպատակն ուներ, միանում է նրան, և նրանք երկուսով շարունակում են ճանապարհը։ Դրանից հետո նրանք հանդիպում են խոզին, ապա սագին ու աքաղաղին։ Երկար ճանապարհ են անցնում նրանք միասին, բայց ամառը չկա ու չկա, իսկ եղանակն ավելի է ցրտում։ Նրանք գտնում են մի տուն և որոշում են ձմեռել այնտեղ։ Նրանք սովորում են աշխատել և օգնել միմյանց, հաղթահարում են բոլոր դժվարությունները, բայց հանկարծ անտառում հայտնվում են սոված գայլերը։

## Ստեղծողներ
* Սցենարի հեղինակ՝ Վլադիմիր Գոլովանով
* Ռեժիսոր՝ Նատալյա Գոլովանովա
* Բեմադրող նկարիչ՝ Տատյանա Սոկոլսկայա, Ելիզավետա Ժարովա
* Օպերատոր՝ Բորիս Կոտով
* Կոմպոզիտոր՝ Շանդոր Կալոշ
* Հնչյունային օպերատոր՝ Բորիս Ֆիլչիկով
* Նկարիչ-մուլտիպլիկատորներ՝ Ալեքսանդր Մազաև, Օլեգ Կոմարով, Վիկտոր Լիխաչյով, Ալեքսեյ Բուկին, Վլադիմիր Կրումին
* Խմբագիր՝ Տատյանա Պապորովա
* Ֆիլմի տնօրեն՝ Նիկոլայ Եվլյուխին

## Դերերը հնչյունավորել են

## Ծանոթագրություններ

## Արտաքին հղումներ
* «Зимовье зверей» на сайте myltik.ru
* «Зимовье зверей» на сайте «Энциклопедия отечественного кино»

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:1981 մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Բնօրինակում անաղբյուր հոդվածներ
Ալեքսեյ Յանուկևիչ

**Ալեքսեյ Անտոնովիչ Յանուկևիչ** (, ), Բելառուս քաղաքական գործիչ, ԲԱՃ կուսակցության նախագահ 2009-2017 թվականներին։

## Կենսագրություն
1997 թվականին ավարտել է Բելառուսի պետական տնտեսագիտական համալսարանը՝ Արտաքին տնտեսական գործունեության կառավարում մասնագիտությամբ, սովորել է ԲՊՏՀ-ի ասպիրանտուրայում (2003-2004)։ Աշխատել է որպես դասախոս Յակուբ Կոլասի անվան պետական հումանիտար վարժարանում (2002-2003), «Արկադիա» տուրիստական ընկերության գլխավոր տնօրենի տեղակալ (2004-2005)։

1996 թվականից ԲԱՃ կուսակցության անդամ է, 1999 թվականից՝ ԲԱՃ-ի (ղեկավար մարմնի) անդամ, 2003 թվականից՝ ԲԱՃ-ի նախագահի տեղակալ։

2006 թվականի նախագահական ընտրությունների ժամանակ եղել է Ալեքսանդր Միլինկևիչի վստահված անձը։

2009 թվականին ընտրվել է ԲԱՃ կուսակցության նախագահ՝ այդ պաշտոնում փոխարինելով Լեոնիդ Բորշչևսկուն։ 2011 և 2014 թվականներին վերընտրվել է ԲՆՖ կուսակցության նախագահ։ 2017 թվականի հոկտեմբերի 3-ին պաշտոնը թողել է՝ այդ պաշտոնում երկու ժամկետից ոչ ավելի գտնվելու սահմանափակման հետ կապված։ 2017 թվականի սեպտեմբերի 30-ին ԲԱՃ կուսակցության 18-րդ համագումարում ընտրվել է կուսակցության փոխնախագահ։ 2010 թվականին գլխավորել Է նախագահի թեկնածու Գրիգորի Կոստուսևի նախընտրական շտաբը։ 2011 և 2014 թվականներին ընտրվել է կուսակցության նախագահ։

Առաջադրվել է պատգամավորության թեկնածու Բելառուսի Հանրապետության տեղական խորհուրդների ընտրություններում 2003 և 2007 թվականներին, Ներկայացուցիչների պալատի պատգամավորության թեկնածու՝ 2004, 2008 և 2016 թվականներին։ 2012 թվականի խորհրդարանական ընտրությունների ժամանակ իր թեկնածությունը հանել է կուսակցության 15-րդ համագումարի որոշմամբ։ 2006 թվականի նախագահական ընտրությունների ժամանակ եղել է նախագահի թեկնածու Ալեքսանդր Միլինկևիչի վստահված անձը։

Տիրապետում է բելառուսերեն, լեհերեն, անգլերեն և գերմաներեն լեզուներին։ Ըստ դավանանքի՝ կաթոլիկ է։

## Ծանոթագրություններ

## Արտաքին հղումներ
* 
* Биография на сайте Партии БНФ 

Կատեգորիա:Բելառուսի քաղաքական գործիչներ
Մեծ հույսեր (ֆիլմ, 2012)

**«Մեծ հույսեր»** (), 2012 թվականի անգլո-ամերիկյան դրամա, որը բեմադրել է բրիտանացի ռեժիսոր Մայք Նյուեը Չարլզ Դիքենսի «Մեծ հույսեր» վեպի հիման վրա։ Առաջին ցուցադրությունը կայացել է 2012 թվականի սեպտեմբերի 11-ին Տորոնտոյի կինոփառատոնում։ Համաշխարհային պրեմիերան տեղի է ունեցել 2012 թվականի հոկտեմբերի 21-ին Լոնդոնի *Odeon Leicester Square*-ում, այն փակել է 2012 թվականի Լոնդոնի կինոփառատոնը։ Մեծ Բրիտանիայում ցուցադրությունը նախապես պլանավորված է եղել 2012 թվականի նոյեմբերի 26-ին՝ BBFC-ի վարկանիշում նոյեմբերի 30-ի թողարկման ընդհանուր ամսաթվով՝ որպես 12A:

## Սյուժե
Երիտասարդ որբ Փիփը մեծանում է իր քրոջ տանը, որը մշտապես ծեծում և վիրավորում է եղբորը։ Տղան մխիթարություն է գտնում դարբնոցում և հարևանի աղջկա՝ Էստելայի մոտ։ Փիփի երազանքն է ամուսնանալ Էստելայի հետ, սակայն դարբնի արհեստը նրան չի բարձրացնում ամբարտավան հարևանի աչքերում։ Մի անգամ ճանապարհին տղան հանդիպում է փախած դատապարտյալի, որը փոխում է նրա ամբողջ ճակատագիրը։ Իսկ շուտով անանուն նվիրատվության շնորհիվ տղան մեկնում է Լոնդոն, որպեսզի մեծանա որպես «փայլուն ջենտլմեն»։

## Դերասանական կազմ

## Մրցանակներ և անվանակարգեր
* 2012 – առաջադրվել է BAFTA մրցանակի կոստյումների լավագույն դիզայնի համար։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2010-ականների պատմական ֆիլմեր
Կատեգորիա:2012 դրամա ֆիլմեր
Կատեգորիա:2012 ֆիլմեր
Կատեգորիա:Lionsgate ֆիլմեր
Կատեգորիա:Ամերիկյան անկախ ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական պատմական ֆիլմեր
Կատեգորիա:Բրիտանական ռոմանտիկ ֆիլմեր
Կատեգորիա:Բրիտանական վեպերի էկրանավորումներ
Կատեգորիա:Մայք Նյուելի ֆիլմեր
Կատեգորիա:Ռիմեյք ֆիլմեր
Կատեգորիա:Ֆիլմեր, որոնց գործողությունները տեղի են ունենում Լոնդոնում
Հայկ Խաչատրյան (ազատամարտիկ)

**Հայկ Գարիկի Խաչատրյան** (11 հունիս, 1992 թ., գյուղ Շոշ, Ասկերանի շրջան, ԱՀ - 8 նոյեմբեր, 2020 թ., Ղուրուղչի հատված, Մարտունու շրջան, ԱՀ) Արցախյան երկրորդ պատերազմի ազատամարտիկ։

## Կենսագրություն
Հայկ Խաչատրյանը ծնվել է 1992 թվականին ԱՀ Ասկերանի շրջանի Շոշ գյուղում։

1998 թ. ընտանիքով տեղափոխվել են Ստեփանակերտ և 1999 թ. ընդունվել N10 միջնակարգ դպրոցը։

2013 թ. ընդունվել է Ստեփանակերտի Գրիգոր Նարեկացու անվան միջին մասնագիտական քոլեջի «Էկոնոմիկա, հաշվապահական հաշվառում և աուդիտ» և 2016 թ. ավարտել այն հաշվապահի որակավորմամբ։

2016 թ. ընդունվել է Գրիգոր Նարեկացու անվան համալսարանի «Տեսական տնտեսագիտություն» բաժին և այն ավարտելով 2019 թ., ստացել բակալավրի կոչում։

2020 թ. բարձրագույն կրթությունը շարունակել է նույն բաժնի մագիստրատուրայում։

## Զինվորական ծառայություն
2010 թ. մեկնել է պարտադիր զինվորական ծառայության ՊԲ N46492 զորամաս, եղել է ավագ սակրավոր։

2016 թ. Ապրիլյան պատերազմի օրերին կամավոր մեկնել է ճակատ և որպես հրաձիգ մասնակցել Մատաղիս-Թալիշ ուղղությամբ ընթացող մարտական գործողություններին։

2020 թ. Ադրբեջանի կողմից սանձազերծված Արցախյան 2-րդ պատերազմի օրերին մոբիլիզացվել է ՊԲ 99404 զորամաս և ցուցաբերած արիությունների համար հրամանատարության կողմից ստացել լեյտենանտի զինվորական կոչում։

Մասնակցել է Կոռնիձորի մարտերին, այնուհետև տեղափոխվել Մարտունու պաշտպանական դիրքեր, որտեղ մղված կատաղի մարտերում իր դասակի հետ միասին բազմաթիվ ռազմական հաջողություններ է գրանցել։ Ընադամենը մի քանի օրում խոցել են թշնամական 2 տանկ, 2 հրամանատարական դիտակետ, 4 պիկապ, 1 ուռալ, 1 զրահատեխնիկա, 30+ հոգանոց անձնակազմ։

2020 թ. նոյեմբերի 8-ին թշնամու ավիացիայի կողմից հրթիռակոծվել է լեյտենանտ Հայկ Խաչատրյանի հարակից դիրքը և հրամանատարն իր մարտական ընկերների հետ մեկնել է օգնության և հրթիռակոծության հերթական ալիքի զոհը դարձել։

Հայկ Գարիկի Խաչատրյանի աճյունը հողին է հանձնվել Հայաստանի Արարատի մարզ Նոյակերտ գյուղում։

## Պարգևներ և շքանշաններ
* 2020 թվականի սեպտեմբերի 27-ին հակառակորդի սանձազերծած լայնածավալ ռազմական գործողությունների ընթացքում Արցախի Հանրապետության պետական սահմանը պաշտպանելիս ցուցաբերած բացառիկ քաջության ու արիության համար Արցախի Հանրապետության պաշտպանության բանակի N զորամասի զինծառայող, պահեստաորի լեյտենանտ Հայկ Գարիկի Խաչատրյանը հետմահու պարգևատրվել է «Մարտական խաչ» 1-ին աստիճանի շքանշանով։

## Տես նաև
* Արցախյան երկրորդ պատերազմ
* Արցախյան երկրորդ պատերազմի մարտական ծառայության մեդալակիրների ցանկ

## Ծանոթագրություններ

Կատեգորիա:44-օրյա պատերազմի մասնակիցներ հայկական կողմից
Կատեգորիա:«Մարտական խաչ» 1-ին աստիճանի շքանշանի ասպետներ
Վասիլի Գինդենբուրգ

**Վասիլի Դանիլովիչ Գինդենբուրգ** (, , **Վիլհելմ Հինդենբուրգ**, , ), ռուսաստանցի (բելառուս) բժիշկ։

## Կենսագրություն
Վասիլի Հինդենբուրգը ծնվել է 1799 թվականին Մինսկ քաղաքում։ Բժշկական կրթությունը ստացել է Վիլնայի համալսարանում, որն ավարտել է 1821 թվականին, որից հետո բժշկական պրակտիկայով զբաղվել է Մինսկի նահանգում։

1825 թվականին նշանակվել է Ելնյայի շրջանային բժիշկ (Սմոլենսկի նահանգ) (այստեղ նա բուժել է մեծանուն կոմպոզիտոր Միխայիլ Իվանովիչ Գլինկային, որն իր «Նոթերում» նրան անվանում է «մեր բարի շրջանային բժիշկը»), իսկ 1833 թվականին՝ Մինսկի բժշկական վարչության մանկաբարձ։

1840 թվականին Վ. Դ. Հինդենբուրգը զբաղեցրել է նաև բանտային բժշկի պաշտոնը։ Նա եղել է Մինսկի բժիշկների ընկերության անդամ և որոշ ժամանակ կատարել է նախագահի պարտականությունները։ Նա հասարակության մեջ այնպիսի ժողովրդականություն էր վայելում, որ երբ 1871 թվականին նշվում էր նրա 50-ամյակը, Մինսկի արական գիմնազիայում հիմնվեց նրա անվան կրթաթոշակ։

Վասիլի Դանիլովիչ Հինդենբուրգը մահացել է 1877 թվականի փետրվարի 18-ին իր ծննդավայրում։ Նրա թաղման արարողությանը մասնակցել են տարբեր ազգությունների հազարավոր մարդիկ, նրա հոգեհանգիստն անցկացրել են ինչպես լյութերական հոգևորականները, այնպես էլ հրեա ռաբբիները։

## Ծանոթագրություններ

## Գրականություն
* «Wielka encyklopedya powszechna illustrowana», XXVII-XXVIII, 995.
* Адрес-календари.

Կատեգորիա:Բելառուս բժիշկներ
Կատեգորիա:Գիտնականներ այբբենական կարգով
Կատեգորիա:Ռուս բժիշկներ
Կատեգորիա:Սուրբ Ստանիսլավի 2-րդ աստիճանի շքանշանի ասպետներ
Կատեգորիա:Վիլնյուսի համալսարանի շրջանավարտներ
Յանկո Մատուշկա

**Յանկո Մատուշկա** (, ), սլովակ ռոմանտիկ բանաստեղծ, գրող, լրագրող, Սլովակիայի օրհներգի՝ «Տատրիի վրա կայծակն է փայլում», տեքստի հեղինակ (1993 թվականից)։

## Կենսագրություն
thumb|mini|250px|Յանկո Մատուշկայի կիսանդրին Դոլնի Կուբին քաղաքում՝ բանաստեղծի ծննդավայրում
Ծնվել է արհեստավորի ընտանիքում։ Մինչև 1844 թվականը աստվածաբանություն է սովորել Բրատիսլավայի Ավետարանական լյութերական լիցեյում, որտեղ ծանոթացել և ընկերացել է չեխ-սլովակերենի և գրականության ուսուցիչ Լյուդովիտ Շտուրի հետ։

Շտուրին դասախոսական գործունեությունից հեռացնելուց և հունգարական իշխանությունների կողմից ձերբակալությունից հետո Մատուշկան մյուս սլովակ ուսանողների հետ բողոքել է հունգարների գործողությունների դեմ։ Այդ ժամանակ էլ՝ 1844 թվականին, Բրատիսլավայից Լևոչա ճեմարանի ուսանողների արշավի ժամանակ, ի նշան Լյուդովիտ Շտուրի ձերբակալության դեմ բողոքի, նա երգ է գրել, որը Սլովակիայի օրհներգն է դարձել («Փորել է ջրհորը, նայել է նրա մեջ» ժողովրդական երգի երաժշտությամբ («Kopala studienku»):

1844 թվականի մարտին նա լքել է լիցեյը՝ ի նշան բողոքի։ Նույն թվականի կեսին վերադարձել է տուն, որտեղ մինչև 1848 թվականն աշխատել է որպես տնային ուսուցիչ։ Բնակություն է հաստատել Օրավայում, որտեղ ապրել է երկար տարիներ։

1848 թվականի Ավստրիական կայսրության հեղափոխության մասնակից։

Ապստամբությունը ճնշելուց հետո ծանր հիվանդացել է։ Թաքնվել է հետապնդումներից։ 1848 թվականի հեղափոխությունից հետո նա դադարել է զբաղվել գրական ստեղծագործությամբ։

Մահացել է 1877 թվականին՝ իր 56-ամյակի հաջորդ օրը։

## Ստեղծագործություն
Բանաստեղծություններ սկսել է գրել որպես լիցեյի ուսանող։ Բանաստեղծական բալլադների և առակների հեղինակ։ Հրատարակել է մի քանի արձակ և դրամատուրգիական ստեղծագործություններ։ Զբաղվել է լեհերենից թարգմանություններով (օրինակ՝ սլովակերեն է թարգմանել Ադամ Միցկևիչի «Նախահայրեր» դրամատիկական պոեմը)։

## Ընտրված մատենագիտություն
### Պոեզիա
* 1844. Nad Tatrou sa blýska
* Púchovská skala
* Svätý zákon
* Hrdoš
* Sokolíček plavý
* Preletel sokolík nad tichým Dunajom
* Slepý starec
* Po dolinách
* Vzdychy spod Lysice
* Kozia skala

### Արձակ
* Zhoda liptovská (նորավեպ)

### Դրամատիկական ստեղծագործություններ
* 1846. Siroty

## Ծանոթագրություններ

## Արտաքին հղումներ
* Janko Matúška

Կատեգորիա:Օրհներգերի հեղինակներ
Կատեգորիա:Սլովակ բանաստեղծներ
Կատեգորիա:Սլովակ արձակագիրներ
Կատեգորիա:Հունգարացի մանկավարժներ
Կատեգորիա:Սլովակ գրողներ
Կիևի կամուրջներ

[thumb|240px|[Պատոնի կամուրջ ]]
**[[Կիև]]** քաղաքում Դնեպր գետի վրա կառուցված են վեց կամուրջներ։ Սակայն կան նաև մի քանի փոքր կամուրջներ, որոնք կառուցված են Դնեպրի վտակների վրա։ Առաջին լողացող կամուրջը կառուցվել է 1115 թվականին։

## Կամուրջներ Դնեպրի վրա

### Ավտոմոբիլային
thumb|200px|Հյուսիսային կամուրջ
***[[Հյուսիսային կամուրջ]] (Մոսկովյան)** — կառուցվել է 1976 թվականին 
***[[Մետրո կամուրջ]]** — կառուցվել է 1965 թվականի նոյեմբերի 5 -ին 
***[[Ռուսանովսկի մետրո-կամուրջ]]** Ռուսանովսկի նեղուցի վրա — բացվել է 1965 թվականին
***[[Պատոնի կամուրջ]]** —կառուցվել է 1953 թվականին 
***[[Դարնիցկի ճանապարհային-երկաթուղային կամուրջ]]** — կառուցվել է 2011թվականին, գետի աջ ափից ձգվում է ավտոմոբիլային երթուղին, իսկ աջակողմյան երկաթուղային ճանապարհը բացվել է 1911 թվականին.
***[[Հարավային կամուրջ]]** — կառուցվել է 1983 թվականին, վերանորոգվել է 1990 թվականին 
***[[Հավանայի կամուրջ]]** — կառուցումն սկսվել է 2003 թվականին, շարունակվել է մինչև 2007 թվականը 

### Երկաթուղային
***[[Պետրովսկի երկաթուղային կամուրջ]]** — կառուցվել է 1929 թվականին 
***[[Դարնիցկի երկաթուղային կամուրջ]]** — կառուցվել է 1949 թվականին 
***[[Դարնիցկի ճանապարհային-երկաթուղային կամուրջ]]** — կառուցվել է2010 թվականին

## Արտաքին հղումներ
* Энциклопедический справочник «Киев» / Под ред. А. В. Кудрицкого. — Киев: Главная редакция Украинской Советской Энциклопедии, 1982. — 704 с.
* Веб-энциклопедия Киева  
* ''Антоненко К.'' Краткий справочник-определитель киевских мостов // 486.livejournal.com. — 2009. — 11 марта.
* ''Вишневский В.'' Киевские мосты  // «Крещатик» № 134 (2537). — 2004. — 15 сентября. 
* ''Волконский Н. Л., Дьячкин A. Г. и др.'' Железнодорожные войска России. Кн. 3. На фронтах Великой Отечественной войны: 1941—1945 / Под ред. *Г. И. Когатько*. — М.: «Стэха», 2002. — 336 с., ил. — .
* ''Кальницкий М.'' Забытый мост // mik-kiev.livejournal.com. — 2008. — 17 сентября.
* ''Кальницкий М.'' Мост открывали с шампанским // «Газета по-киевски». — 2007. — 21 июня.
* ''Кальницкий М.'' Парковый мост и Петровская аллея. Рассказ в картинках // mik-kiev.livejournal.com. — 2008. — 17 февраля.
* ''Шулькевич М. М., Дмитренко Т. Д.'' Киев: Архитектурно-исторический очерк.  — 6-е изд., перераб. и доп. — Киев: Будівельник, 1982. — 448 с., ил.

Կատեգորիա:Կիև
Կատեգորիա:Կիևի կամուրջներ
Նատալյա Գոցի

**Նատալյա Գոցի** (, ), նորաձևության ուկրաինացի մոդել և հեռուստատեսային անձ։ Նա Աշխարհի Ֆորդ սուպերմոդելի 2004 թվականի հաղթողն է։

## Աշխատանք
Գոցին հայտնվել է ֆրանսիական «Elle» և իտալական «Մերի Քլեր» ամսագրերի շապիկներին, որպես մոդել հանդես է եկել Բեհնազ Սարաֆփուրի, Քրիստիան Լակրուայի, Դիանա ֆոն Ֆյուրստենբերգի, Դիորի, Դոլչե և Գաբանայի, Դրիս վան Նոթենի, Գուչիի, Օսկար դե լա Ռենտայի, Վալենտինոյի, Վիվիեն Վեստվուդի, Մարկ Ջեյկոբսի, Ադոլֆո Արաիզայի և այլոց համար։

Նորաձևության ոլորտում երկար բացթողումների և ավագ որդու ծնունդից հետո Գոցին հանդես է եկել խմբագրական աշխատանքով։ Նա կարճ կամեոյով երևում է 2009 թվականի Victoria's Secret-ի նորաձևության շոուի հոլովակում, իսկ ընկերության հետ նա աշխատել էր 2006 թվականին։ Նրա հայտնվելը ենթադրություններ է առաջ բերել, որ շուտով նախատեսվում է վերադարձ։

2019 թվականին նա ներկայացրել է *Podium* ռեալիթի հեռուստատեսային ծրագիրը, ինչը *American Project Runway*-ի ուկրաինական տարբերակն էր։

2020 թվականից ունի անձնական յություբյան ալիք, որտեղ խոսում է մոդելային աշխատանքի, նորաձևության, սեփական խնդիրների մասին։

## Խնդիրներ
Մոդելների անբնական նիհարության և կանանց մարմնի պատկերման վրա նրանց ազդեցության հետ կապված մոդելների նկարները տարածվել են ամբողջ աշխարհի զանգվածային լրատվամիջոցներում։ Գոցին դարձել է այդ խոսակցությունների թիրախ։ 2007 թվականի Գի Լարոշի գարնանային ցուցադրության ժամանակ նրա՝ ազատ, ոսկորները ցուցադրող շապիկով նկարները դարձել են նորմայից ցածր քաշ ունեցող մոդելների ակնառու օրինակներ, ինչը հաճախ էր հանդիպում այդ տարիների նորաձևության մոդելային աշխարհում։ Այս նկարները ցույց էին տալիս նրա մաշկի տակ գտնվող ցցված ոսկորները, ինչը բնութագրական չէր առողջ մարդուն։ Գոցին հերքել է ուտելու խանգարում ունենալու մասին պնդումները։ Նա նաև նշել է, որ մոդելային արդյունաբերության մյուս ուկրաինացի աղջիկները ոչնչով չեն տարբերվում իրենից, և որ ինքը դարձել է լուսանկարների մշակման զոհ։ Արդյունքում Գի Լարոշի ցուցադրության նկարներից հետո Գոցին դժվարացել է գտնել մոդելային աշխատանք։

Ավելի ուշ՝ 2021 թվականին, նա ընդունել է, որ մոդելային տարիներին ունեցել է անորեքսիա և բուլիմիա։

## Ծանոթագրություններ

## Արտաքին հղումներ

* Photos of Nataliya Gotsiy at style.com

Կատեգորիա:Ուկրաինացի հաղորդավարներ
Կատեգորիա:Ուկրաինացի մոդելներ
Վալերի Կիրկովսկի

**Վալերի Վասիլևիչ Կիրկովսկի** (, ), բելառուս վիրաբույժ և դետոքսիկոլոգ, բժշկական գիտությունների դոկտոր (1996), պրոֆեսոր (1998)։

## Կենսագրություն
Վալերի Կիրկովսկին 1977 թվականին գերազանցությամբ ավարտել է Մինսկի պետական բժշկական ինստիտուտը (ՄՊԲԻ)՝ «Բուժական գործ» մասնագիտությամբ։

ՄՊԲԻ-ն ավարտելուց հետո աշխատել է Մինսկի 9-րդ քաղաքային կլինիկական հիվանդանոցում որպես վիրաբույժ արյունակլանման լաբորատորիայում (1978-1980), արյունալիմֆակլանման լաբորատորիայի վարիչ (1980-1985), ՄՊԲԻ-ի կենտրոնական գիտահետազոտական լաբորատորիայի արյունա- և լիմֆակլանման լաբորատորիայի ավագ գիտաշխատող (1985-1989), նույն լաբորատորիայի վարիչ (1989-2001)։

2001 թվականից՝ Մինսկի 9-րդ քաղաքային կլինիկական հիվանդանոցի արտամարմնային թունազերծման մեթոդների բաժանմունքի վարիչ։

Վ. Վ. Կիրկովսկու ղեկավարությամբ ու անմիջական մասնակցությամբ ստեղծվել են.

* ընտրովի հեմոսորբենտի «Օվոսորբ» նոր դաս` արյունից սերինային պրոտեինազների ընտրովի դուրսբերման համար,
*  կենսատեխնիկական հակա-IgE հեմոսորբենտ, որը նախատեսված է արյան, պլազմայի և այլ կենսաբանական հեղուկներից E իմունոգլոբուլինի ընտրովի հեռացման համար,
* կենսատեխնիկական «Լիպոսորբ» հեմոսորբենտ՝ գրամբացասական ֆլորայի տոքսինները արյունից, պլազմայից և այլ կենսաբանական հեղուկներից արտանետման համար, 
* թունազերծող վիրակապեր և տամպոններ, 
* թունազերծման նոր սարքավորումների նմուշներ և դրանց միանգամյա օգտագործման գծեր, ջրահեռացման և ներծծման սարքեր, 
* բազմալուսաշերտ զոնդեր` աղիքների տարբեր մասերի վրա դեկոմպրեսիոն-սանացիոն ազդեցության համար, 
* նատրիումի հիպոքլորիտ ստանալու համար սարքավորումներ։

Գիտական մեծ աշխատանքի հետ մեկտեղ կուրսանտ բժիշկների հետ պարբերաբար տեղեկատվական դասընթացներ անցկացնելու և պրակտիկայի ժամանակ զբաղվել է նաև բժշկական խորհրդատվությամբ, ինչպես նաև կրթական և մանկավարժական աշխատանքներով։

Կիրկովսկու ղեկավարությամբ ստեղծվել և պաշտպանվել են 4 դոկտորական և 21 թեկնածուական ատենախոսություններ։ Հրապարակել է մոտ 550 նյութ, որոնցից 100-ը տպագրվել է ամսագրերում, ավելի քան 30-ը՝ արտերկրում։ Նա հրատարակել է չորս մենագրություն, ինչպես նաև բելառուսերեն բանաստեղծությունների գիրք՝ «Сказ пра наш час»։

## Մենագրություններ
* В. В. Кирковский. Детоксикационная терапия при перитоните. — Минск: Полифакт-Альфа, 1997. ISBN 5-7815-1877-0
* Ю. Б. Мартов, С. Г. Подолинский, В. В. Кирковский, А.&nbsp;Т.&nbsp;Щастный. Распространенный перитонит. — М.: Триада-Х. 1998. ISBN 5-86021-027-2
* Ю. Б. Мартов, В. В. Кирковский, В. Ю. Мартов. Острый деструктивный панкреатит. — М.: Медицинская литература, 2001. ISBN 5-89677-023-5
* В. В. Кирковский. Физико-химические методы коррекции гомеостаза. — М.: Русский врач, 2012.

## Արտոնագրեր
* Վ. Վ. Կիրկովսկու արտոնագրերը 

## Ծանոթագրություններ

## Գրականություն
* Валерий Васильевич Кирковский (к 50-летию со дня рождения) // Здравоохранение. 1999, № 3. с. 62.

## Արտաքին հղումներ
* Отделение экстракорпоральных методов детоксикации 9-й городской клинической больницы г. Минска
* Самое страшное для пациента — попасть в руки к уставшему хирургу

Կատեգորիա:Բելառուս բժիշկներ
Կատեգորիա:Բժշկական գիտությունների դոկտորներ
Ջորջ Քրաբ

**Ջորջ Քրաբ** (, ), անգլիացի բանաստեղծ, բժիշկ և քահանա, սիրողական միջատաբան։

## Կենսագրություն
Ջորջ Քրաբը ծնվել է 1754 թվականի դեկտեմբերի 24-ին Սաֆոլկ նահանգի Օլդբորո քաղաքում՝ ուսուցչի ընտանիքում։ Նա վաղ մանկությունից հետաքրքրվել է գրականությամբ։
1768 թվականին դարձել է բժշկի աշակերտ, հետագայում՝ վիրաբույժ։ 1775 թվականին նա ինքնուրույն տպագրել է իր առաջին բանաստեղծական գիրքը։ 1780 թվականին ուղևորվել է Լոնդոն՝ փորձելով պոեզիայի միջոցով իր հացը վաստակել։ Նրա հովանավորն էր Էդմունդ Բյորկը։ Առավել հայտնի է իր ստեղծագործություններում և դրանց մեջ մարդկանց առօրյա կյանքի նկարագրությունը։ Կրաբի հայտնի առաջին գործերից է *Գյուղը* բանաստեղծությունը, որը գրվել է 1783 թվականին։

## Ստեղծագործություններ
Քրաբի ստեղծագործությունների երկրպագուներն էին Ջեյն Օսթինը, Ջորջ Բայրոնը, Վալտեր Սքոթը, Ուիլյան Վորդսվորթը։ Կրաբի աշխատանքը դարձել է օրինակ Էդգար Լի Մասթըրս 1915 թվականի *Սփուն Ռիվեր* գրքի համար։ Կրաբ Բորոյի Էպիստոլյար բանաստեղծությունը, որը հրատարակվել է 1810 թվականին հիմք է հանդիսացել Բենջամեն Բրիտտենի *Պիտեր Գրայմս* օպերայի համար։ Ջորջ Կրաբի մասին հիշատակվում է Վիլյամ Սոմերսեթ Մոեմի Լուսին և վեցպենսանոց վեպի սկզբում։ Նրա բանաստեղծություններով հետաքրքրված է եղել Ջիմ Մորիսոնը։

## Մահ
Քրաբը մահացել է 1832 թվականի փետրվարի 3-ին։ Թաղվել է Թրոուբրիջ քաղաքի Սուրբ Հակոբ եկեղեցում։

## Ծանոթագրություններ

## Արտաքին հղումներ
* 
* 
* 
* 

Կատեգորիա:19-րդ դարի բանաստեղծներ
Կատեգորիա:Անգլիացի բժիշկներ
Կատեգորիա:Բանաստեղծներ այբբենական կարգով
Կատեգորիա:Բնօրինակում անաղբյուր հոդվածներ
Կատեգորիա:Բրիտանացի բանաստեղծներ
Պլատոն Աբազա

**Պլատոն Աբազա** (, ), ռուս ֆերմեր, ոչխարաբույծ և հրատարակիչ։ Հարավային Ռուսաստանի Գյուղատնտեսության համայնքի իրական անդամ է։

1823 թվականից նա թոշակի է անցել և ուներ ռոտմիստրի կոչում, ապա հիմնել է ոչխարաբուծության գործարան, որն զբաղվում էր բուծման աշխատանքներով։ Մերինոսների նոր տեսակի` ռուսական ինֆանտադո տեսակի հիմնադիրներից մեկն էր։

1830-ական թվականներին նա կողմ էր Ռուսաստանում գյուղատնտեսական կենդանիների մշտական ցուցահանդեսների կազմակերպմանը։

1846 թվականին բացել է հատուկ դպրոց՝ գյուղացիներին բրդատու ոչխարի խնամքի հմություններն ուսուցանելու համար։

## Հոդվածներ
* 1838 թվական` Խարկովում ոչխարների ցուցահանդես հիմնելու առավելությունների մասին
* 1844 թվական` Տեղեկատվություն ոչխարաբուծության մասին
* 1855 թվական` Կալվածատեր Պ. Աբազի գործարանի բարակամազ ոչխարները
* 1860 թվական` Ձիաբուծարան
* 1860 թվական` Բարակ բրդե ոչխարների ցուցահանդեսի մասին
* 1861 թվական` Ոչխարների` միմյանց բուրդն ուտելու պատճառների և այդ չարիքը կանխելու մեթոդների մասին

## Ծանոթագրություններ

Կատեգորիա:19-րդ դարի գիտնականներ
Կատեգորիա:Ռուս գիտնականներ
Կատեգորիա:Ռուս հրատարակիչներ
Աննա Բոհեմացի

**Աննա Բոհեմացի** (), Անգլիայի թագուհի։

Ռիչարդ II թագավորի առաջին կինը։ Եղել է Լյուքսեմբուրգի հարստության անդամ և Սրբազան Հռոմի կայսր ու Բոհեմիայի թագավոր Կառլոս IV-ի ավագ դուստրն էր։

Համարվում է, որ նա մահացել է 28 տարեկան հասակում ժանտախտից։

## Վաղ կյանք
Աննան ուներ չորս եղբայր, ներառյալ Սրբազան Հռոմի կայսր Սիգիզմունդ I-ը և մեկ կրտսեր քույր։ Նա նաև ուներ հինգ խորթ քույրեր և եղբայրներ հոր նախկին ամուսնություններից։ Վաղ տարիներն անցկացրել է հիմնականում Պրահայի ամրոցում և ժամանակի մեծ մասը հոգ էր տանում իր եղբորը, Բոհեմիայի ապագա թագավոր Վացլավ IV-ի նկատմաբ։ Դեպի Անգլիա ճանապարհորդվելիս Ֆլանդիայով անցնելով նա մտավ իր հորեղբայր՝ Լյուքսեմբուրգի դուքս Վացլավ I-ի հովանու ներքո։

## Անգլիայի թագուհի
thumb|left|Բլանկա թագը, հավանաբար պատրաստվել է Աննայի համար

Ռիչարդ II-ը և Աննա Բոհեմացին ամուսնացան որպես Արևմտյան պառակտման արդյունք, երբ պապականությունը բաժանվեց երկու հակառակորդ պապերի միջև։ Ըստ Էդուարդ Պերոյի Հռոմի պապ Ուրբանոս VI-ը արգելեց Ռիչարդի և Աննայի ամուսնությունը, որը համարում էր իր հետևում դաշինքի կնքում։ Աննայի հայրը այդ ժամանակ Եվրոպայի ամենահզոր միապետն էր՝ իշխելով Եվրոպայի բնակչության և տարածքի կեսից ավելիի վրա։

Ամուսնությանը նաև դեմ էին ազնվականության և խորհրդարանի անդամների մեծ մասը, որն սկզբում արտահայտվեց Ռիչարդի խորհրդական Մայքլ դե լա Պոլի հեռացմամբ։ Ռիչարդին առաջարկվում էր Միլանի լորդ Բերնաբո Վիսկոնտիի դուստր Կատերինա Վիսկոնտիին, ով խոսք էր տվել մեծածավալ գումար որպես օժիտ։ Սակայն այնուամենայնիվ ընտրվեց Աննան։ Նա իր հետ օժիտ չբերեց, փոխարենը Ռիչարդը վճարեց 20,000 ֆլորին (մոտ £4,000,000 այօրվա արժեողությամբ) նրա եղբայր Բոհեմիայի թագավոր Վացլավ IV-ին, ով գրել էր Ռիչարդին, որ իրենց պարտքն է վերամիավորել քրիստոնեությունը։ Ամուսնությունից որոշ դիվանագիտական օգուտներ եղան, քանի որ այժմ Անգլիայի միապետերը ազատորեն կարող էին առևտուր անել Սրբազան Հռոմեական կայսրությունում, սակայն այս օգուտը ոչինչ էր, եթե հաշվի առնենք, որ արդյունքում պատերազմ սկսվեց Ֆրանսիայի դեմ։

## Ծանոթագրություններ

Կատեգորիա:14-րդ դարի անգլիացիներ
Կատեգորիա:Անգլիայի թագուհիներ
Կատեգորիա:Թագավորների դուստրեր
Կատեգորիա:Ժանտախտից մահացածներ